

Príloha č. 5

	Analýza vplyvov na životné prostredie

	V prípade, že je predkladaný materiál posudzovaný podľa Zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov (EIA/SEA), tak nie je nutné vypĺňať túto analýzu. Proces EIA/SEA nahrádza Analýzu vplyvov na životné prostredie podľa Jednotnej metodiky na posudzovanie vybraných vplyvov. Túto informáciu je potrebné uviesť v Doložke vybraných vplyvov a v Poznámkach uviesť odkaz na proces. Pred predložením do PPK je však nutné mať Záverečné stanovisko z EIA/SEA procesu.


	5.1 Ktoré zložky životného prostredia (najmä klimatickú zmenu, ovzdušie, voda, horniny, pôda, organizmy) budú predkladaným materiálom ovplyvnené, a aký bude ich vplyv?

	(Typ, veľkosť a rozsah vplyvu. Popíšte základné vplyvy na jednotlivé zložky životného prostredia)
K čl. VI: Predkladaný materiál má charakter legislatívnej procesnej úpravy v oblasti civilného mimosporového konania. Navrhované zmeny sa týkajú najmä úpravy konaní vo veciach maloletých, dedičského konania, správcu dedičstva, vykonávateľa poslednej vôle, konaní o spôsobilosti na právne úkony, opatrovníctva a konania o zrušení predbežného prehlásenia. Predkladaný materiál preto nebude mať environmentálny vplyv z hľadiska typu, veľkosti ani územného rozsahu.

	5.1.1 Vplyvy na ovzdušie (množstvo očakávaných navýšených alebo ušetrených emisií ovzdušie znečisťujúcich látok):
K čl. VI: Predkladaný materiál nebude mať priamy vplyv na kvalitu ovzdušia ani na množstvo emisií znečisťujúcich látok.

K čl. LXXXVI: Nepredpokladajú sa osobitné vplyvy na ovzdušie

	5.1.2 Vplyvy na vodu vrátane odpadových vôd (množstvo pitnej a úžitkovej vody, akým spôsobom a odkiaľ budú vodné zdroje získavané, množstvo a spôsob likvidácie/nakladania s odpadovými vodami a pod.):
K čl. VI: Predkladaný materiál nebude mať priamy vplyv na povrchové ani podzemné vody.

K čl. LXXXVI: 
1. Voda (povrchové a podzemné vody): Zabezpečenie kontinuity správy vodných tokov zaručuje prietočnosť korýt, realizáciu údržby a ochranu vôd pred znečistením.
1. Koryto vodného toku a pôdny fond: Zakotvenie osobitného statusu koryta vodného toku garantuje, že vodný tok a riečny materiál nie sú súčasťou pozemku, čo zabraňuje ich nevhodnej exploatácii a degradácii brehových ekosystémov.
1. Protipovodňová ochrana: Právna istota pri vstupe na susedné pozemky a zachovanie pásiem ochrany garantuje akcieschopnosť techniky SVP, š. p. a VV, š. p. pri zabezpečovacích prácach počas povodní, čím sa predchádza pretrhnutiu hrádzí a zaplaveniu územia.

	5.1.3  Vplyvy na pôdu a horninové prostredie:
K čl. VI: Predkladaný materiál nebude mať vplyv na pôdu ani horninové prostredie.

K čl. LXXXVI: Nepredpokladajú sa osobitné vplyvy na pôdu a horninové prostredie.

	5.1.4  Vplyvy na organizmy:
K čl. VI: Predkladaný materiál nebude mať priamy ani významný nepriamy vplyv na rastlinstvo, živočíšstvo, biotopy ani ekologickú stabilitu územia.

K čl. LXXXVI: Nepredpokladajú sa osobitné vplyvy na organizmy.

	5.1.5  Vplyvy na odpady (koľko akého druhu odpadu bude prijatím a realizovaním predkladaného materiálu produkované, ako s ním bude nakladané a ako prispeje materiál k rozvoju a posilneniu obehovej ekonomiky):
K čl. VI: Predkladaný materiál nepredpokladá vznik nových osobitných druhov odpadov ani významné zvýšenie produkcie odpadov.

K čl. LXXXVI: Nepredpokladajú sa osobitné vplyvy na odpady.

	5.2 Bude mať predkladaný materiál vplyv na chránené územia a ak áno, aký? 

	Popíšte typ, veľkosť a rozsah vplyvu. Popíšte na ktoré chránené územia môže mať predkladaný materiál vplyvy (Natura 2000, národné parky, CHKO a pod.) Do ktorých stupňov ochrany bude prekladaný materiál zasahovať.
K čl. VI: Predkladaný materiál nebude mať priamy ani významný nepriamy vplyv na chránené územia.

K čl. LXXXVI: 
1. Chránené vodohospodárske oblasti (CHVO): Pozitívny vplyv. Zabezpečuje sa stabilita ochranných pásiem vodárenských tokov a zdrojov (najmä CHVO Žitný ostrov), čím sa posilňuje preventívna ochrana strategických zásob pitnej vody.
1. Sústava Natura 2000 a chránené územia: Pozitívny vplyv. Vytvára sa jasný právny rámec pre koordinovanú a šetrnú údržbu vodných tokov pretekajúcich chránenými územiami.

	5.3 Bude mať predkladaný materiál vplyv na zmenu klímy a ak áno, aký? (typ, veľkosť a rozsah vplyvu). 

	Popíšte, akým spôsobom (pozitívne, negatívne) sa bude predkladaný materiál podieľať na znižovaní emisií skleníkových plynov a na adaptácii na zmenu klímy.
K čl. VI: Predkladaný materiál nebude mať vplyv na zmenu klímy.

K čl. LXXXVI: Nepredpokladajú sa osobitné vplyvy na zmenu klímy.

	5.4 Bude mať predkladaný materiál vplyvy na životné prostredie presahujúce štátne hranice? (ktoré zložky a ako budú najviac ovplyvnené)?

	Popíšte typ, veľkosť a rozsah cezhraničných vplyvov.                                                        K čl. VI: Predkladaný materiál nebude mať cezhraničné vplyvy na životné prostredie.
K čl. LXXXVI: 
1. Hraničné vodné toky (Dunaj, Morava, Tisa, Ipeľ): Pozitívny vplyv. Právna istota pri správe vodných stavieb na hraničných tokoch zaisťuje plnenie medzinárodných zmlúv o hraničných vodách a Dunajského dohovoru.

	5.5 Aké opatrenia budú prijaté na zmiernenie negatívneho vplyvu na životné prostredie?

	Uveďte konkrétne všetky kompenzačné opatrenia, ktoré budú prijaté na zmiernenie uvádzaných vplyvov.                                                                                                                    
K čl. VI: Vzhľadom na charakter predkladaného materiálu a absenciu identifikovaných významných negatívnych vplyvov na životné prostredie sa nevyžadujú osobitné kompenzačné alebo zmierňujúce opatrenia.
K čl. LXXXVI: Nepredpokladajú sa negatívne vplyvy materiálu na životné prostredie.

